|  |  |
| --- | --- |
| **Božićno vrijeme**  Snijeg tiho pada.  Mir i toplina  Svuda vlada.  Djeca k polnoćki krenu,  Rukavice i šalove  Brže-bolje odjenu.  Baka peče kolače.  Slatki se miris širi,  A mala unučica  U bakinu kuhinju viri.  Osjeća se duh Božića  I bliži se noć sveta-  Sretan Božić ljudima cijeloga svijeta!  Lucija Dragija, 7. razred | **Let mekih pahulja**  Tiho, najtiše  Spuštaju se na tlo.  Svojom ljepotom zrače  I djeci donose snijeg.  Sitne, sjajne lagane-  Gotovo ih ne osjetiš.  Lepršaju u zraku  Nalikujući na male balerine.  Pozdravljaju dječje nosiće,  Na obraze im slete.  Djeca se vesele,  A one i dalje veselo plešu…  Ali, gle!  Nema ih više.  Otplesale su svoj ples.  I opet, ali ne uskoro,  Vraćaju se.  Željno ih očekujte… |

Lucija Dragija, 7. razred

**Škola**

Škola, škola, škola...

U školu se ići mora.

Neki učenici su lijenčine

pa bi radije putovali kroz pećine.

Ne možeš cijeli dan sjediti

u knjigu i ne gledati.

Idi učiti i poslušaj mamu i tatu

i sve ćeš to naučiti u jednome satu.

Danijela Šargač, 4. razred